**9. Ingyenes Videó készítés, szerkesztés – Kép, Hang és Videóvágás Egyszerűen
(Ingyenes képek, klipek, zenék letöltési helyei)**

Folytatjuk az „Oktatóvideók Fordításokhoz” sorozatunkat. Az előző videóban arról beszéltünk, milyen eszközök, programok lehetnek szükségesek ilyen videók készítéséhez. Most pedig olyan egyszerű -és ingyenes- kép, hang- és videószerkesztést fogunk megnézni, amihez elég egy laptop is.

Akiket a fotózás és videókészítés témája is érdekel, vagy hogyan tud felvételt készíteni pl. egy mobiltelefonról, azok számára készítettem erről Lejátszási Listákat. A benne szereplők csatornáin és még azokon felül is, sok hasznos videókat találhattok a témában.
***Fotózás, videózás alapjai:***<https://www.youtube.com/playlist?list=PLUfGSnOLXS5WV9RXkk_enDEkWfjJ3LEcN>
***Mobiltelefonnal fotózás, videózás, videószerkesztés:***<https://www.youtube.com/playlist?list=PLUfGSnOLXS5U4Vwq6TFysz3f9cXPXy3fB>

Ezen felül készítettem Lejátszási listákat a Hang / Kép / Videószerkesztés - vágás témáiban is, ahonnan még többet lehet tanulni.
***Képszerkesztés ingyen:***<https://www.youtube.com/playlist?list=PLUfGSnOLXS5XsLXLvZ5Y5teoo9D_rX3e8>

***Hangszerkesztés ingyen:***<https://www.youtube.com/playlist?list=PLUfGSnOLXS5Vy4E40M-etteD5fud99GXO>

***Videószerkesztés, ingyenes vágóprogramok használata:***<https://www.youtube.com/playlist?list=PLUfGSnOLXS5W3T4XpWwbLJtBeOsnwgJOm>

Itt most az a cél, hogy aki teljesen kezdő ezen a területen, az is el tudjon indulni benne.

**Képek, ingyenes videóklipek, zene kiválasztása**

Amennyiben olyan videót szeretnénk csupán készíteni, mely ingyenes képekből és klipekből, zenei aláfestéssel készül, az alábbi helyekről tudunk ingyenesen letölteni.

**Képekhez**: Internetböngésző – Képek – itt láthatunk olyat, hogy „Eszközök”, „Felhasználási Jogok” és azon belül az „összes” alatt „Creative Commons-linencek” ezek az ingyenesen letölthetők. Ha a képre visszük a kurzort, látjuk, hogy „licencelhető”, a kép alatt ellenőrizhetjük a licencadatait.

<https://support.google.com/websearch/answer/29508?co=GENIE.Platform%3DDesktop&hl=hu&oco=0>

<https://support.google.com/legal/answer/3463239?hl=hu>

Angolul írom be amit keresek, mivel magyarul kevesebb lehetőség jelenik meg *(a Google Fordító használatával beírhatod amit keresel, kiadja neked angolul és beilleszted a keresőbe…)*. A képre kattintva jobb egérgomb – Kép mentése másként. Használhatom a képmetszőt is: új – kivágás – mentés. Vagy ha van egyetlen képem alt+prtsc – Paint alkalmazás, beillesztés. Vagy ha az egész monitorképet akarom kivágni, egyszerűen prtsc gomb – Paint alkalmazás, beillesztés, mentés jpg vagy png fájlként. Valamint olyan weboldalakat is használok, melyeket a videó alatt belinkelek, a legtöbb helyen fotókat és videóklipeket is le lehet tölteni. Amiknél látod azt kiírva, hogy „Free” azaz ingyenes, az letölthető, amiknél azt írják, hogy „Premium” vagy „credit”, az megvásárolható.
<https://www.gettyimages.com/>
<https://pixabay.com/>
<https://picjumbo.com/>
<https://www.pexels.com/>
<https://negativespace.co/>
<https://deathtothestockphoto.com/>
<https://freerangestock.com/>
<https://unsplash.com/>
<https://stocksnap.io/>
<https://startupstockphotos.com/>
<https://kaboompics.com/>
<https://www.splitshire.com/>
<http://wallpaperswide.com/>

**Videókhoz** Beírom a YouTube-on a kereső részbe amit keresek pl. „free video background” és alatta rögtön látom, hogy „Szűrés” – rákattintva a „Jellemzők” alatt azt választom, hogy „Creative Commons” – így a keresést leszűkíti csak azokra a videókra, melyek ingyenesen letölthetők és használhatók. Kereshetek még pl. olyat is, hogy „royalty free video loops” „free, no copyright videos for YouTube”, stb. Ha esetleg mégis előfordulna az ingyenes anyagnál is, hogy a YouTube küld egy e-mailt „szerzői jog követeléséről” – az annyit jelent, hogy kereskedelmi célra nem lehet felhasználni a letöltött zenét vagy videót.

Valamint ugyancsak weboldalakon az előbb említetteken felül még:
<https://www.videvo.net/stock-video-footage/>
<https://www.videezy.com/>

**Zenékhez**: YouTube-on beírom: „no copyright background music” vagy „free Christian instrumental music”, stb. Szintén használom a „Szűrőt”. Lehet használni a YouTube hangkönyvtárát is háttérzenékhez: <https://www.youtube.com/audiolibrary>
Vagy a Facebook hanggyűjteményét, melyben hangsávok és hangeffektusok is elérhetőek: <https://business.facebook.com/creatorstudio/?tab=ct_sound_collection&collection_id=all_pages&sound_collection_tab=sound_tracks>

Ezen az oldalon 5 ingyenes zeneletöltő weboldalt is ajánlanak: <https://marketingmorzsak.hu/ingyenes-zenek-videokhoz/>

Soundcloud:
<https://soundcloud.com/discover>
Zenebank:
<https://zenebank.hu/>

Találtam olyan videót is, melynek készítője 150 hangeffektet tett ingyenesen elérhetővé: <https://mailchi.mp/a865fe5d0074/ingyenhangeffektek>

Ehhez a témához is készítettem Lejátszási Listát ***Ingyen letölthető kép, klip és hang (zene)*** címmel:
<https://www.youtube.com/playlist?list=PLUfGSnOLXS5U8-Hn4lf8NBNbLZezU0rBh>

**Windows 10 verzió frissítés (update)**

<https://szamitastechnikarol.blog.hu/2019/03/03/ezert_van_ez_a_rengeteg_frissites>

Gondolhatod, hogy jön ez most a témánkhoz…? Nos, úgy, hogy pl. a Fényképek és Videoszerkesztés ingyenes alkalmazásaiban vannak új dolgok, mint pl. animáció a felirathoz, melyek nálam az új verziónál működtek csak… Szóval, a Windows 10 operációs rendszerét frissítve, több és jobb lehetőségeit kiaknázhatjuk a Windows 10-es gépünk által alapból biztosított alkalmazásoknak.

Először is menjünk a tálcán a keresőhöz, írjuk be: „Futtatás” abba pedig: winver (azaz a windows verziója rövidítve, egyben). Itt láthatjuk, hogy a Windows 2019. márciusi verziója van fönt, a 1903-as. 2020 októberben (tehát ebben a hónapban) frissítették a legújabb verzióra, amit ingyenesen letölthetünk: <https://www.microsoft.com/hu-hu/software-download/windows10>

Mentsük és indítsuk el. Ez eltart kb. bő fél óráig… Elkezdi a visszaszámlálást, újraindíthatjuk, vagy ki is várhatjuk és automatikusan újraindul, majd ezt megismétli párszor, ez nálam kb. még 15 percig tartott… És már láthatjuk, hogy az új verziót használjuk.

**Hangfelvétel ingyen és egyszerűen a Windows 10-ben**

Ahogy az előző videóban említettem, hangfelvételt készíthetünk akár telefonnal, diktafonnal, egyéb hangfelvevő eszközzel. Most nézzük meg azt a verziót, amikor P.C-re direktben történik a hangfelvétel hangkártya és akár mikrofon használata nélkül is. Amennyiben rajta van a P.C-den, a tálcán a keresőbe beírással is megjelenik, nekem külön le kellett töltenem a Microsoft oldaláról az ingyenes „Windows Diktafon” alkalmazást: <https://www.microsoft.com/hu-hu/p/windows-diktafon/9wzdncrfhwkn?activetab=pivot:overviewtab>

A laptopba beépített mikrofonnal veszi fel most a hangot, középen a kék diktafon jelre kattintással már megy is a hangfelvétel, újbóli rákattintással pedig megáll és automatikusan el is menti a P.C-re. A bal felső sarokban látom is az új felvételt. Alul több funkciót is látunk, pl. átnevezhetjük, törölhetjük, megvághatjuk, megoszthatjuk és elmenthetjük másolatként is vagy a megvágott verziót eredeti példányként is. Fönt a felvételre kattintva szintén megoszthatjuk, törölhetjük, átnevezhetjük, illetve a mentés helyét is megnézhetjük a P.C-n. Újbóli felvételnél a diktafon jel bal alsó sarokba kerül, vagy kinagyítással baloldalra, a felvétel elindítása után a Stop gomb alatt láthatjuk a pillanatmegállítót, illetve a jelölő hozzáadását. A felvételt visszajátszva meghallgathatom, jobb alsó sarokban a három pöttyre kattintással látom a Névjegyet, Visszajelzés küldési lehetőségét, Mikrofonbeállításokat – rákattintva módosíthatom is, illetve itt is láthatom, hogy hová mentette el a fájlt.

A hangminőség nem a legjobb, de ebben segít majd a hangszerkesztés. Viszont, ha már szerkesztjük, akkor tanácsosabb rögtön a hangszerkesztőben felvenni… Még egy tanács: amennyiben olyan szöveget mondasz, amiben használsz angol szavakat, de nem vagy biztos a helyes kiejtésében, azt javaslom, hogy a Google Fordítóba írd be azt a szót - és a hangszóró jelre kattintva hallgasd meg a kiejtést és utánozd le.

**Hangfelvétel és szerkesztés Audacity ingyenes hangszerkesztő programmal**

Mivel van fönt elég sok videó a program használatáról, így csak gyorsban mutatom, amolyan figyelemfelkeltőként… Először is töltsük le a programot, mely MAC és Linux rendszerben is működik! <https://www.audacityteam.org/>

Állítsuk be a nyelvet magyarra. Felvehetjük a hangot a laptop mikrofonján keresztül is, vagy ha rendelkezünk hangkártyával és/vagy mikrofonnal, akkor azzal, de a beállításokat ezek figyelembevételével kell elvégezni. Az első megnyitás után, végezzük el tehát a beállításokat. Felvételnél fontos a felvétel hangerejét beállítani, mert ha az túl halk, az utólagos felhangosításánál nagy lehet az alapzaj. Ha pedig túl hangos, akkor torzíthat… Nyomjuk meg a felvétel gombot és vegyük fel a szöveget, megállítjuk. Kijelölhetjük, ollóra kattintással törölhetjük ami nem kell. Amennyiben másként vettük fel a hangot és rendelkezünk vagy egy MP3 vagy akár egy még jobb minőségű, Wav fájllal, vagy húzzuk bele, vagy importáljuk be a hangfájlt. Kedvünkre állíthatjuk, majd ha készen vagyunk, exportáljuk amilyen formában szeretnénk.

Belinkelek még néhány ingyenes hangszerkesztő letöltő linkjét, de hadd tegyem hozzá, hogy azokat nem teszteltem, nem ismerem…
<https://www.avs4you.com/avs-audio-editor.aspx>
<https://www.reaper.fm/download.php>
<https://community.ardour.org/download>
<https://www.ocenaudio.com/>

**Képszerkesztés ingyen és egyszerűen Windows 10-ben**

Ehhez kattintsunk a képre egér jobbgomb – Társítás – Fényképek. A kép fölött jobbra „Szerkesztés és létrehozás”. Válasszuk a „Szerkesztés”-t. Itt méretezhetjük a képet, dönthetjük, forgathatjuk, tükrözhetjük. Fönt a szűrőkre kattintással változtathatunk, annak erősségén is állíthatunk. Fönt a korrekcióra kattintva látjuk: „Világosság”, „Vignettálás” – ha esetleg volna, a vörös szemet is ki lehet venni, a restaurálással hajvéget vágok… Minden ponton elmenthetem vagy másolatot is készíthetek – a jobb alsó sarokban. Visszalépünk, rajzolással bármit rajzolhatunk. A 3D effektus ami izgalmas, mert bármely képből készíthetünk mozgóképet, és itt rengeteg választékból lehet próbálgatni… Például adjunk hozzá buborékot, alul a csúszkával kijelölhetem, hogy végig menjen, vagy csak egy darabon… Egyszerre használhatok több effektet is,

Szikrafelhő, varázsfény – elforgathatom minden irányba, az effektek hangerején is állíthatok, vagy le is vehetem a hangot, egyszerre használhatok több effektet is… A 3D könyvtárból bármit behozhatok, akármilyen irányba forgathatom. Visszalépve animált szöveget is tudunk csinálni. Vannak előre elkészített verziók, beállíthatom, hogy hol legyen, honnan jöjjön be, meddig legyen ott a felirat… Fönt a mozgásra kattintással kiválaszthatom, hogy középre – jobbra vagy balra nagyítson vagy kicsinyítsen… Fönt a szűrőkre kattintással változtathatunk. Szerkeszthetünk 3D-s rajzprogrammal is, sok-sok felfedezési lehetőséggel…

A Windows-hoz vannak még további ingyenes képszerkesztő programok, ezeket sem ismerem, nem teszteltem, de belinkelem, ha valakit ez komolyabban érdekel, az utána tudjon járni: <https://officetools.hu/a-4-legjobb-ingyenes-kepszerkeszto-program-windowsra/?gclid=EAIaIQobChMI27vdzLbL7AIVbACiAx3eewW5EAAYAiAAEgIG6_D_BwE>

Képszerkesztési tippek, fotózási alapok weboldal:
<http://digiretus.hu/>

**Videószerkesztés ingyen és egyszerűen a Windows 10-ben**

Ezt letölteni sem kell, hiszen alapból rajta van mindenkinek a gépén, akinek Windows 10 rendszere van. Valami oknál fogva a „Fényképek” alkalmazásába tették a videoszerkesztőt. Az alábbi helyen találjuk: a tálcán a keresőbe vagy azt írjuk be, hogy „Fényképek”, vagy „Videoszerkesztő” és rögtön odavisz. Ha a fájlkezelőnk „Ez a gép” - „Képek” menüjében tettünk be fotót vagy videót, az automatikusan meg is jelenik itt, a „Fényképek” – „Gyűjtemény” menüjében, ha azokat eltávolítom onnan a gépről, innen az alkalmazásból is eltűnnek. Ezt láthatom a jobb felső sarok három pötty – Beállítások-ra kattintással is.

Többféleképpen elkezdhetünk ebben dolgozni. Pl. Kattintsunk a jobb felső sarok „Új videó” – azon belül az „Új videóprojekt”-re. VAGY a menüsor bal felső részében a videóprojektek-re kattintással válasszuk az „Új videóprojekt”-et. VAGY ha semmi mást nem akarunk, csak a videó elejéről vagy végéről levágni, menjünk a videóhoz és egér jobbgombbal válasszuk a „Társítás” – „Fényképek” lehetőséget. Szerkesztés és létrehozás – Vágás – beállítom a hosszát és elmentem másolatként. Abban az esetben, ha a P.C-n a Képek menüben van elmentve a videó, választhatom a „Videó létrehozása szöveggel”, kétszer rákattintok és ugyanúgy az új videó létrehozásához visz. Írjuk be a videó nevét, amit készíteni fogunk, vagy válasszuk a „Kihagyás”-t, ha nem akarjuk elnevezni, a bal felső sarokban a ceruzára kattintással bármikor elnevezhetjük vagy átnevezhetjük. Be is húzhatunk ide képeket, videókat – akár kijelölve az összeset (most csak képeket hozok be), vagy a bal felső részben *+Hozzáadás*-ra kattintással akár a P.C-ről is behozhatunk képet vagy videót, a „Gyűjteményem” részből (amit az előbb mutattam), vagy akár az internetről. Itt olyan képeket találunk, melyek a „Bing” által közzétett képek, azokat csak abban az esetben használhatjuk, ha a licenc ezt engedi, máskülönben vízjel lesz a képen... Ha a telefonunkról vagy egy pendrive-ról, merevlemezről, stb. szeretnénk behozni képet vagy videót, a bal felső sarokban az Új videó-tól egyel odébb (balra) a videóprojektek – megint balra – fényképek részhez (tehát vissza a kezdőoldalra) és a jobb felső sarok „Importálás”-ra kattintással behozhatjuk, amit szeretnénk. Akár mappákból, akár USB-vel csatlakoztatott eszközről. Az USB eszközről automatikusan keresni kezdi a képeket és videókat és megjeleníti az összeset, amit talált és abból csak válasszuk ki amit szeretnénk, vagy fönt a „Select” azaz kiválasztás részben választhatom azt is, hogy az „összes elem” és akkor mindet kijelöli. Alul kiírja, hogy mennyi képből mennyit választottunk ki és az importálásra kattintással be is hozzuk azokat. Amit ide behozunk, az bekerül a „Gyűjteményem” részbe, ill. a fájlkezelőnk „Képek” közé is.

Húzzuk le a „Történet” részbe a képeket vagy videókat vagy egyesével, vagy kipipálgatva és rányomva fölötte arra, hogy „Elhelyezés a történethez” (vagy Ctrl+enter-el). Aszerint pakolgathatjuk, ahogy szeretnénk a megjelenési sorrendjét. Adhatunk hozzá „Címkártyát” – amit a „Történet” menüsorban, vagy egér jobbgombbal is megtalálhatunk. Kattintsunk a címkártyára, egér jobbgombbal „Szerkesztés” – szöveg, itt beírhatom a szöveget amit szeretnék, stílust és elrendezést is választhatok hozzá, fönt a kép fölött a „Háttér”-re kattintva változtathatok a háttérszínén - Kész. Nézzük meg az animáció lehetőségeit.

A „lejátszás elindítása” gombra kattintva látjuk, hogy fog kinézni a videónk (a csúszkával vihetjük odébb, ha szeretnénk). Fönti sorban változtathatunk az időtartamon, feliratozhatom, mozgathatom, 3D-s effektet adhatok hozzá, ahogy azt már a képszerkesztésnél mutattam. A „szűrők” kiválasztásával megváltoztathatjuk, tetszés szerint. Elforgathatjuk, amennyiben van egy fekete keret akár a kép vagy videó körül, úgy tudom eltüntetni, hogy egér jobbgombbal „Átméretezés” – Fekete sávok eltávolítása. Az egész összeállításhoz adhatunk gyárilag betett „Háttérzenét” választhatom, hogy a „Videó szinkronizálása a zene ütemével” – vagy „Egyéni audió” választásával saját zenét vagy hanganyagot is hozzáadhatunk, akár többet is. Van még egy olyan beállítás is rajta, hogy a jobb felső sarok három pöttyre kattintással választhatok egy „Témát” és akkor mindent a videón ahhoz mérten átalakít. Ha készen vagyunk mindennel, jobb felső sarok „Videó befejezése” amit válasszunk, az 1080-as a legjobb minőség amit tud… Kiválaszthatom hová mentse és „Export”.

Ha videót akarunk szerkeszteni, annyival még kiegészíteném az előzőeket, hogy a „Történet” menüsorban van egy „Vágás” lehetőség (vagy jobb egérgombbal rákattintva). Válasszuk ki, hol kezdődjön és végződjön a videó – Kész. Ketté is oszthatjuk. Beállíthatjuk a hangerejét. Felgyorsíthatjuk, stb.

Videók közötti átmenetet nem lehet ezzel a programmal csinálni, de egy fordítási videóhoz megfelelő lehet.

**Windows Movie Maker**

2012-től a Windows 7-hez és 8-hoz volt egy „Movie Maker” nevű beépített ingyenes program – anno még én magam is azt használtam fordítási videók készítéséhez. És most találtam a YouTube-on egy olyan videót, ahol a régi „Windows Movie Maker” 64-bites verzióját valaki még időben „kimentette” és Google Drive-ból letölthetővé tette. Vírusmentes, megbízható letöltés.

***Windows Movie Maker Letöltési link:*** <https://drive.google.com/file/d/1_NcSPS4Ow44QZAlXEeDt_skbUc0JflWE/view>

A „Windows Essentials 2012” telepítését válasszuk. A Start menüben ott is van a program. Bár kezelését tekintve rendkívül egyszerű, a renderelési ideje kissé hosszú, de fordítási videók készítéséhez ez is megfelelő lehet! Ennek a használatáról is összegyűjtöttem magyar nyelvű YouTube videókat, ahonnan könnyedén elsajátítható a kezelése.

Mind ezekkel és a sorozatunkban eddig tanultakkal, a Lejátszási Listák rengeteg videótartalmaival, és persze gyakorlással! – bele is tudtok vágni a videó készítésébe és tudni fogtok képet, hangot, videót is vágni – szerkeszteni, így akár már a hangalámondásos fordítási videókba is belekezdhettek. Hajrá! Zárásként nézzük meg milyen kis videónk lett a képeinkből, amit a Windows 10 videoszerkesztőben készítettünk.